Plaasmoorde!!!!! Farm Murders!!!!! - Page 209 - Stormfront
Page 209 of 673 « First < 109 159 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 259 309 > Last »
02-11-2008, 07:12 AM #2081
(Potgietersrus). – Die 65-jarige vrou van 'n sendeling van dié Bosvelddorp is eergistermiddag in haar huis vermoor.
Me. Reinette Meyer (65) en haar man, past. Faan Meyer, sou vandeesweek op 'n sendingtog na Malawivertrek het.
Supt. Mohale Ramatseba, polisiewoordvoerder, het gesê Meyer is eergister omstreeks 15:00 in haar huis oorval. Sy was alleen by die huis.
Die Meyers se huis grens glo aan 'n bos wat die dorp van Sekgagapeng, 'n swart woonbuurt, skei.
"Die aanvallers het haar keel afgesny. Voordat sy dood is, het sy nog die paniekknoppie gedruk," het Ramatseba gesê.
Hy het bygevoeg hulle weet nie hoeveel mense by Meyer se dood betrokke is nie.
Niks is skynbaar gesteel nie.
Past. Meyer is die leier van die Kompas-gemeente in dié dorp. Die gemeente is onafhanklik. Ondanks die moord op sy vrou het Meyer steeds gisteraand vir sy gemeente gepreek.
Volgens een ooggetuie op die toneel was past. Meyer ten tyde van die voorval in Burgersfort besig met sendingwerk.
Veiligheidswagte van dieStrikeforce-veiligheidsdienste het gesukkel om by die huis in te kom.
Volgens 'n veiligheidswag op die toneel wat nie sy naam genoem wou hê nie, lyk die Meyers se woning soos 'n "tronk".
Hulle het Meyer se dogter, Jana, gebel. Sy het die huis oopgesluit en op haar ma afgekom waar sy op 'n stoel tussen die badkamer en hoofslaapkamer sit.
Sy was reeds dood.
Volgens die ooggetuie het Meyer verskeie steekwonde aan haar liggaam gehad. Een was 'n diep steekwond aan haar nek. Haar slagaar is glo afgesny.
Die ooggetuie het gesê daar was baie bloed op die gordyne, op die mat en ander plekke waar Meyer skynbaar gevat het.
Die Meyers se tuinwerker is volgens ooggetuies in hegtenis geneem nadat bloed glo op sy skoensole gevind is.
DNS-toetse moet bepaal of dit wel Meyer se bloed is.
Die polisie kon nog nie bevestig dat die man in hegtenis geneem is nie.
'n Nadoodse ondersoek sal vroeg vandeesweek gedoen word.
Die ooggetuie het gesê misdaad is 'n probleem in Mokopane, maar dat die aanvalle nog nooit só grusaam was nie.
Iemand na aan die familie wat ook nie sy naam genoem wil hê nie, het gesê Meyer was baie geliefd onder die mense in Mokopane.
"Almal in Potties is geskud.
"Dit is 'n skok vir ons almal. Sy het niemand niks gemaak nie," het hy gesê.
Meyer laat ook twee ander kinders agter.
02-11-2008, 07:13 AM #2082
Sannieshof. - 'n Bejaarde vrou het gisteroggend haarself en haar man met pepersproei teen 'n gewapende rower probeer verdedig toe die man hulle in hul huis oorval het.
Mnr. Dawid Ras (83) en sy vrou, Sarie (78), is herhaaldelik met 'n mes in die hande en arms gesteek voordat die rower met 'n skamele R30 gevlug het.
Mnr. Ras het kort ná 08:00 vuil wasgoed na die waskamer buite die huis geneem en was op pad terug toe mev. Ras deur die kombuisvenster die gemaskerde rower agter haar man sien.
"Sy het pepersproei gegryp en die rower daarmee gespuit, maar sy gesigbedekking het gekeer dat die gas hom verblind," het insp. Carina Fourie, polisiewoordvoerder, gesê.
Die rower het die egpaar by die huis ingedwing terwyl hy hulle gesteek en geld geëis het.
"Mev. Ras het net sowat R30 in haar beursie gehad. Die rower het die geld gegryp en gevlug."
02-11-2008, 07:16 AM #2083
Mokopane - The 65-year-old wife of a missionary in the Bushveld town of Mokopane (previously Potgietersrus) was murdered in her house on Saturday.
Reinette Meyer, 65, and her husband pastor Faan Meyer were scheduled to leave this week to do missionary work in Malawi.
Superintendent Mohale Ramatseba said Meyer was overpowered in her home at about 15:00 on Saturday. She was at home alone.
The Meyer home is near a bush which divides the town from Sekgagapeng.
Pressed panic button
"The attackers slashed her throat. Before she died she managed to press the panic button," Ramatseba said.
They were not sure of the number of people involved in her death. Apparently nothing had been stolen.
Pastor Meyer heads up the Kompas congregation in town. It is an independent congregation.
In spite of his wife being murdered Meyer delivered his sermon to the congregation on Sunday night.
A witness said at the scene that Pastor Meyer was in Burgersfort doing missionary work at the time of the killing.
Guards from Strikeforce security services struggled to get access to the house afterwards.
According to a security guard at the premises who did not want his name published, the Meyer's home looked like a prison.
They called Meyer's daughter Jana. She unlocked the door and found her mother seated on a chair between the bathroom and the main bedroom.
According to the eyewitness Meyer had been stabbed all over her body, numerous times. There was a deep gash where she had been stabbed in the neck. The main neck artery had been severed.
The witness said there was a lot of blood on the curtains, carpet and other places that she appeared to have touched.
Other witnesses said that the Meyers' gardener had been arrested after blood was found on the soles of his shoes.
Meyer was well-loved
DNA-testing would be done to see if it matched Meyer's blood.
The police could not yet confirm if the man had been arrested.
A post mortem will be done early next week.
An eyewitness said crime was a problem in Mokopane, but the attacks had never before been as brutal as this.
Someone close to the family who also did not want to be named, said the people of Mokpane all loved Meyer.
"Everyone in Potties has been shaken up by this.
"It was shock to all of us. She never harmed anyone."
02-11-2008, 07:18 AM #2084
Ongekende vlaag wil pak vir Perth
WAT 'n ruk gelede dalk net iets in hul agterkop was of ondenkbaar, het nou vir 'n klomp Suid-Afrikaners 'n werklikheid geword: emigrasie. Daar is 'n ongekende vlaag van Suid-Afrikaners wat wil emigreer. Emigrasiekonsultante sê Januarie was hul besigste tyd tot nog toe. Die meeste van dié maatskappye se sake het verdubbel of selfs verdrie- of vervierdubbel in vergelyking met die ooreenstemmende tyd in vorige jare.
Mnr. Andrew Kerr, besturende direkteur van Network Migration Services, een van Suid-Afrika se grootste emigrasiekonsultante, sê die toename in mense wat wil emigreer, is skrikwekkend. "My onderneming bestaan al 15 jaar, en ek het nog nooit so iets gesien nie. Dit oortref die 1993-'94-uittog verreweg."
Kerr hou regoor die land seminare oor emigrasie. Gewoonlik woon sowat 60 mense só 'n seminaar by, sê hy. "In Pretoria het 260 mense verlede week my seminaar bygewoon. Op Nelspruit het 160 mense bespreek. Maandagaand het in Vanderbijlpark 300 mense opgedaag. Woensdagaand het 250 mense na die Durban-seminaar gekom. Ons beleef 'n toename van omtrent 300%."
Mnr. John Chapman, besturende direkteur van nog 'n emigrasiemaatskappy, ACN Consultants in Johannesburg, sê dit kan nie bloot 'n toename in emigrasie genoem word nie. "Dit is 'n vloed. Vanaf Januarie word ons absoluut oorval. Ek is weke vooruit vol bespreek. Dit is eintlik vreesaanjaend."
By die maatskappy Migrate2oz in Kempton Park doen normaalweg sowat vyf mense per week navraag oor emigrasie na Australië. "Sedert Januarie kry ons tien mense per dag," sê me. Rolene Kruger. "Dit was nog nooit so nie."
Volgens mnr. Adriaan van den Berg, 'n Suid-Afrikaanse sakeman wat vier jaar gelede na Perth in Australië geëmigreer het, word hy oorval deur mense wat met hom oor emigrasie wil praat. "Die navraag het van middel Januarie meer as verdubbel, en die afgelope twee weke kan ek sê dit het weer verdubbel. Mense wat vroeër positief was dat Suid-Afrika nog 'n toekoms het, het nou gebel en gesê hulle wil pak en kom."
DIE redes wat die voornemende emigrante gee, is almal dieselfde, hoewel dit in volgorde van belang- rikheid verskil. Die hoofredes bly misdaad, regstellende aksie, korrupsie in die regering en politieke onsekerheid.
Die korrupsiewolk oor sowel mnr. Jacob Zuma, die ANC se nuwe president en moontlik Suid-Afrika se volgende president, asook komm. Jackie Selebi, nasionale polisiehoof, duik telkens op wanneer mense sê hoekom hulle wil emigreer. "Mense voel onseker oor die toekoms van die politiek in Suid-Afrika."
Hoewel bogenoemde onderliggend die hoofredes vir emigrasie is, is die konsultante dit eens dat die kragkrisis die laaste druppel was. "Die Eskom-debakel het mense oor die rand gestoot," sê Kerr.
Volgens Chapman is mense bekommerd omdat daar geen aanspreeklikheid vir wanbestuur of swak regering is nie. "Mense word nie afgedank nie. Hulle sê net jammer en gaan aan."
Die negatiwiteit het blykbaar baie skielik gekom, want marknavorsing dui daarop dat mense nog verlede November nie méér negatief was as die vorige jaar of die voorafgaande maande nie.
Volgens mnr. Neil Higgs van die marknavorsingsmaatskappy TNS Research Surveys het 'n studie onder 2 000 stedelike volwassenes getoon 64% het verlede November saamgestem met dié stelling: "Jy voel positief oor Suid-Afrika en sy toekoms." Die persentasie vir wit mense was 50, vir swart mense 73 en vir bruin mense 49. Die syfers was min of meer dieselfde as verlede Mei en Maart asook in Oktober en November 2006.
Die peiling is egter voor die kragkrisis gedoen. "Ons doen tans dieselfde studie, en ek verwag dat die syfers vir Januarie en Februarie aansienlik laer gaan wees. Sake soos Eskom en die petrolprys dra waarskynlik daartoe by dat daar 'n toenemende pessimisme sal wees."
"Ons is nou net mooi gatvol vir slaggate, beurtkrag, geweld, taxi's en onderwysstelsels wat uitmekaarval. 'n Mens vertel vir jouself dit sal beter raak, maar uit die bloute het dit begin voel of die land 'n hele paar stappe agteruit gee.
Baie van die mense wat nou besluit om te emigreer, doen dit met 'n swaar hart. "Dis mense wat dit nog nooit oorweeg het nie," sê Chapman.
Kerr vertel van een só 'n kliënt wat hom verlede week gespreek het. "Hy het vir my gesê hy is lief vir sy land. Hy het gesê 'n maand gelede sou hy nie kon dink hy sal nou voor 'n emigrasiekonsultant sit nie."
Die meeste mense wat die emigrasiekonsultante bel, is verby die wik-en-weeg-stadium. "Daar is mense wat sê hulle wil voor einde vanjaar weg wees," sê Chapman. "Dit is nie 'n geval van 'dalk' of 'ons oorweeg dit nog' nie."
Hoewel onder die voornemende emigrante ook enkellopende mense is, is die meeste aansoekers gesinne, sê die konsultante. "En wanneer gesinne in hul geheel die land verlaat," sê Chapman, "kom hulle nie terug nie."
AUSTRALIË is een van die gewildste bestemmings. "Altesame 60% van ons kliënte gaan Australië toe, 35% na Nieu-Seeland en sowat 5% na Kanada," sê Kerr.
Op 29 en 30 Maart vanjaar is in Johannesburg 'n ekspo van Australiese maatskappye wat Suid-Afrikaners kom werf.
"Reeds meer as 2 500 mense het geregistreer en kaartjies gekoop – en dis nog twee maande voor die skou."
Volgens haar het meer as 8 000 mense die ekspo verlede jaar bygewoon. Hulle verwag net soveel of nog meer mense sal dit vanjaar bywoon om 'n werk en 'n nuwe lewe in Australië te kry.
Mnr. Rupert Merrick, ook van Opportunities Australia Expo, sê sowat 4 000 Suid-Afrikaners het in die tyd 2006-'07 na Australië geëmigreer.
Volgens syfers van Australië se hoë kommissariaat in Suid-Afrika was dit in 2004-'06 sowat 4 700. In 2003-'04 het 6 388 Suid-Afrikaners na Australië geëmigreer.
Me. Elizabeth Campbell, eerste sekretaris van immigrasie by die hoë kommissariaat, sê data vir die eerste ses maande van die periode 2007-'08 is nog nie beskikbaar nie, maar daar is nie 'n opmerklike toename in navrae aan dié kantoor oor emigrasie nie.
Al die voornemende emigrante is beroepslui en goed opgeleide mense, sê die konsultante. "Dit is mense met vaardighede en sakemense," sê Chapman. "Dit is weer die room. Dis hartseer om te sien hoeveel goeie en goed opgeleide mense die land verlaat."
Dr. Sandile E. Simelane van Statistiek Suid-Afrika bevestig in 'n verslag oor emigrasie dat dit hoofsaaklik die hoog opgeleide en vaardige mense is wat uit hul geboorteland migreer.
Suid-Afrika het reeds 'n enorme vaardigheidstekort en kan nie bekostig om nog beroepslui te verloor nie, sê me. Alana Bailey van Afriforum se veldtog Kom Huis Toe.
"Ons het hierdie mense nodig. Die vaardigheidstekort gaan net vererger."
Me. Gayleen Baxter, bedryfshoof van Kelly, sê Suid-Afrika se maatskaplike omstandighede soos misdaad maak "ons beste en slimste" ontvanklik vir aansporings van ander lande. "Dit kan dien as salf vir hul wonde en pyn hier in Suid-Afrika."
VOLGENS 'n verslag van Statistiek Suid-Afrika was daar sedert 1970 hoofsaaklik drie emigrasie-spitstye. Dit was in 1977 (net ná die Soweto-oproer), 1986 (politieke onrus) en 1994 (politieke onsekerheid ná die demokratisering en verhoogde misdaadsyfers).
"Emigrasie in die tydperk sedert 1994 was geleidelik," lui die verslag. In 2003 was die getal emigrante 48,4% meer as in 2002. Dit het van 10 890 in 2002 tot 16 165 in 2003 toegeneem.
Maar dit is die laaste amptelike statistieke wat oor Suid-Afrikaanse emigrasie beskikbaar is. Sedert Februarie 2004 word hierdie data nie meer versamel nie weens die Wet op Immigrasie van 2002, luidens die verslag.
"Hulle is op die hoogte oor Eskom en Selebi en al die dinge. Daar is baie ouens wat so te sê hul tasse gepak het, maar wat wag om te sien of daar 'n oplossing gaan kom."
Bailey reken baie meer mense sou al terug gewees het as daar nie hierdie probleme was nie.
"Dit is vir mense baie frustrerend as hulle graag wíl terugkom en 'n verskil wíl maak, maar hulle het hierdie vrees vir hul lewe asook vir korrupsie, swak dienslewering en kragprobleme."
02-12-2008, 02:26 AM #2085
Vrou sterf nadat drie hospitale haar wegwys
"Die personeel gee nie 'n bloue duit om nie. Hulle het absoluut geen agting vir menselewens nie."
Só het 'n Oos-Randse vrou in trane vertel van haar ma se dood nadat sy die afgelope weke by drie Gautengse staatshospitale behandeling geweier is.
Mev. Ona Else (59) van Primrose het jare lank met hartvatprobleme gesukkel en het vermoedelik voorverlede week 'n beroerte gehad.
Volgens haar dogter, mev. Lesley Liebenberg, is Else op 1 Februarie omstreeks 14:30 per ambulans na die Johannesburgse Algemene Hospitaal, waar sy gewoonlik behandel is, geneem.
"My tante, 'n paramedikus, het aan die dokter gesê sy vermoed my ma het 'n ligte beroerte gehad. Hy het omgedraai en sarkasties gesê: 'Wat maak jou dan so 'n kenner?'
"My tante het probeer verduidelik, maar die dokter het besluit my ma moet eers na 'n laervlakhospitaal gaan, vanwaar hulle haar weer terug kan verwys. Sy het toe al die gevoel in haar bene en vingers begin verloor."
Volgens Liebenberg het hulle haar na die Germiston-hospitaal geneem, waar personeel gesê het hulle is nie toegerus om haar te help nie.
Else is daarna huis toe, waar haar toestand versleg het.
Op 3 Februarie het hulle haar na die Edenvale-hospitaal geneem. Else was toe al in 'n rolstoel en het glo traag gereageer tydens kommunikasie.
'n Man het ingekom en Liebenberg se tante het hom glo gevra of hy die dokter aan diens is. Hulle is glo sarkasties toegesnou: "Siende dat ek 'n stetoskoop om my nek het, reken ek ek is die dokter aan diens."
"Hy het gesê hulle het geen beddens nie, ons moet huis toe gaan," het Liebenberg gesê.
Else is twee dae later in 'n hospies opgeneem, waar haar toestand nóg verswak het. "Sy het net op die bed gesit en bewe."
Verlede Woensdagaand is sy na die Edenvale-hospitaal geneem.
"Sy het toe al alle beheer oor haar bene verloor en die vorige drie dae geen urine uitgeskei nie. Haar bloeddruk was 56/100. Toe vra die verpleegster hoekom ons haar wil laat opneem."
Sowat drie uur later het die familie gekla omdat Else nog nie behandel is nie. "Die matrone het ingekom en gesê dit is nie meer die apartheidsera nie en ons moenie dink omdat ons wit is, kan ons voor in die ry indruk nie."
'n Familielid het omstreeks middernag self vir Else 'n kateter ingesit omdat die verpleegpersoneel glo te veel gesukkel het. Kort voor 01:00 is Else teruggestuur na die tehuis omdat daar glo nie beddens beskikbaar was nie.
"Haar lippe was yskoud toe ek haar goeienag soen. Sesuur die volgende oggend het my tante gebel om te sê my ma is oorlede.
"Ek weet dit kan haar nie terugbring nie, maar ek wil hê Suid-Afrikaners moet weet in watter powere toestand ons gesondheidstelsel is.
"Die personeel het houdings en mag, maar het nié my ma se lyding verlig nie."
Die Gautengse gesondheidsowerheid het nie teen druktyd kommentaar gelewer nie.
02-12-2008, 02:30 AM #2086
Man skiet vrou, dogter dood, pleeg toe selfmoord
Durban. – 'n Vyftienjarige meisie is gisteroggend in die hospitaal dood nadat haar pa vermoedelik eers haar en haar ma en toe homself geskiet het.
Mnr. Lindsay St. John Ayre (50), 'n Telkom-werknemer, se bure in Wartburg in die KwaZulu-Natalse Middellande het glo eergister kort ná 12:00 eers 'n geskreeu en toe skote by sy huis gehoor.
Toe die polisie om 12:30 by die huis aankom, het St. John Ayre se vervreemde vrou, Belinda (45), van wie hy besig was om te skei, vooroor oor die stuur van haar voertuig gelê waar dit op die erf gestaan het.
Sy het 'n skietwond in die kop gehad.
'n Paar meter daarvandaan het mnr. St. John Ayre op die grond gelê met 'n .38-rewolwer in die hand. Hy het ook 'n skietwond in die kop gehad. Die bure het toe reeds op die egpaar se gewonde dogter, Kirsty (15), afgekom en met haar hospitaal toe gejaag.
Sy is in die maag geskiet. Sr. supt. Henry Budhram, polisiewoordvoerder, het gesê Kirsty is omstreeks 10:00 dood.
Volgens insp. Joey Jeevan, polisiewoordvoerder, het mev. St. John Ayre haar dogter by haar vervreemde man gaan haal nadat die tiener die naweek daar deurgebring het.
Die egpaar het rusie gekry en mnr. St. John Ayre het na bewering sy vrou en dogter geskiet voordat hy selfmoord gepleeg het.
Die egpaar is in November uitmekaar waarna mev. St. John Ayre en haar dogter in Newcastle gaan woon het.
02-12-2008, 02:36 AM #2087
Parlotones-sanger byna ontvoer
Kahn Morbee, hoofsanger van die rockgroep The Parlotones wat verlede week met 'n vuurwapen teen sy kop beroof is, is so byna deur die boewe ontvoer.
Die twee rowers het aan hom en 'n afleweringsman geskree: "Kom saam, klim in die kar", maar Morbee het gemaak asof hy hulle nie hoor nie en die rowers het die pad gevat.
Hy is Vrydag net ná 14:00 voor Sovereign Entertainment in Randburg se motorhuis deur twee mans, waarvan een gewapen was, verras.
"Ek het geweet as ek in daardie motor klim, is dit verby."
Morbee se riller-ervaring het begin toe hy 'n tas uit die motor gaan haal en 'n afleweringsman gehoor gil het.
"Eers het ek gedink dit is dalk die Duitse herdershonde wat hom aanval, maar toe ek omdraai, het ek die vuurwapen gesien.
"Toe die afleweringsman uit paniek begin skree het, het ek gedink hulle sal begin skiet.
"Wanneer ek my oë toemaak, sien ek nog die vuurwapen en ek kan vir jou 'n 100% akkurate beskrywing daarvan gee."
Hy sê nadat hy sy mede-slagoffer sover gekry het om kalm te word, het die boewe ook verbasend kalm geword.
Hy het stadig weggedraai, sy hand oor sy oë gehou en op sy knieë gesak. Met sy liggaamstaal het hy aan hulle gewys dat hy sy volle samewerking gee.
Die skelms het in sy sakke gevroetel en gevra waar sy beursie is. Hy het vir hulle gesê hy dink dit is in die motor en hulle het sy pet en sonbril gevat. Op die agterste sitplek was sy spaarkitaar wat hy die vorige week by Melrose Arch ná 'n optrede vergeet en pas gaan haal het.
Die BMW X5 wat aan me. Tracey Horn, publisiteitsbestuurder van Sovereign, behoort het en met 'n opsporingstoestel toegerus is, is later die aand by 'n meenthuiskompleks in Centurion gekry. Die skuldiges is nog op vrye voete.
The Parlotones het dieselfde aand by die Universiteit van Johannesburg se Kingsway-kampus opgetree. "Die gedagte om te kanselleer het by my opgekom, want ek was getap, maar dit was terapeuties om op 'n verhoog te klim en my kitaar te tokkel."
Hy sê ook hy sal voortgaan om die misdaadsituasie op oorsese toere te onderspeel. "Ek sal nooit iewers anders wil woon nie.
"Ek sien daar hoe mense net bestaan, hier lééf ons."
02-12-2008, 02:41 AM #2088
Duiwel se werk, sê pastoor, vriendin ná moord op vrou
(Potgietersrus). – "Satan het gekom om te slag, verwoes en te steel."
Dit was die woorde van mev. Rheinette Meyer (57), vrou van die onafhanklike sendeling past. Faan Meyer, 'n dag voordat sy wreed in dié dorp in Limpopo vermoor is.
Intussen is die egpaar se tuinwerker, wat vir ondervraging in hegtenis geneem is, vrygelaat. Hy kan nie met die moord verbind word nie.
Mnr. Marnus Meyer, die Meyer-egpaar se seun, het gister gesê nóg twee mans is deur die polisie in die dorp ondervra.
'n Vriendin van mev. Meyer het gesê sy het haar Vrydagaand gesien en sy (Meyer) het "twee keer vir my gesê dat Satan gekom het om te slag, verwoes en te steel in ons land".
Mev. Meyer is Saterdagmiddag in haar huis oorval terwyl sy alleen was. Past. Meyer was ten tyde van die voorval in Burgersfort met sendingwerk besig.
"My gees is sterk, maar my siel is aan flarde," het Meyer gister gesê.
Hy en sy vrou sou vandeesweek op 'n sendingtog na Malawi vertrek het.
Meyer het gesê hy gaan nie sy vrou se moordenaar(s) oordeel nie.
"Ek bid dat hy/hulle gered word. Wat gebeur het, is hoe die duiwel deur mense werk."
Hy meen die regering en die polisie kan nie meer die vlaag van misdaad in die land beheer of stop nie.
"Ons sal almal weer moet bid dat die kerk die situasie kan regmaak."
Meyer jr. het gister gesê sy gewonde ma het Saterdagmiddag om 15:46 die noodknoppie gedruk.
Die gewapende wagte van hul veiligheidsmaatskappy, Suricat, het daarop gereageer.
Volgens Meyer jr. het die veiligheidswagte die voordeurklokkie gedruk en toe hulle nie antwoord kry nie, weer gery.
Mnr. Div de Villiers, eienaar van Suricat, het gister gesê hulle wag al 'n geruime tyd vir sleutels vir die Meyers se woning sodat hulle in 'n noodgeval toegang kan verkry.
Omstreeks 18:00 Saterdagaand het die Meyers se een dogter, mev. Jana Britz, en haar man, Rudi, by die huis aangekom.
Hulle het die deur met 'n spaarsleutel oopgesluit. Britz het toe op haar ma se lyk afgekom.
Volgens Meyer jr. het sy suster hul ma se lyk op die mat gekry waar sy langs die bed in die hoofslaapkamer gelê het.
"Ons vermoed my ma is die eerste keer in die gang gesteek. Sy het moontlik omgedraai om te vlug toe haar keel van agter gesny is."
Supt. Mohale Ramatseba, polisiewoordvoerder, kon teen druktyd nie sê of enig-iemand al op 'n aanklag van moord in hegtenis geneem is nie.
02-12-2008, 02:43 AM #2089
Polisie skiet vier skurke nadat hulle KFC beroof
Vier mans is gisteraand ná 'n wilde jaagtog en skietgeveg gearresteer kort nadat hulle glo die Kentucky Fried Chicken naby die Cresta-winkelsentrum in Johannesburg beroof het.
Volgens insp. Balan Muthan, polisiewoordvoerder, het die vier omstreeks 22:30 die KFC in Beyers Naudérylaan binnegestorm en beroof. Hulle het met 'n onbekende bedrag geld en van die kliënte se selfone gevlug.
Muthan het gesê die polisie is gevra om op die uitkyk te wees vir die rowers se rooi Toyota Cressida.
"Die voertuig is in Fairland opgemerk en lede van die polisie het dit tot op die N1-hoofweg in die rigting van Fourways agternagesit," het Muthan gesê.
Volgens hom het die motor tot in Douglasdale gejaag waar 'n skietgeveg tussen die polisie en die mans op die hoek van Elmlaan en Campbellstraat uitgebreek het.
Vier verdagtes is gewond. Vermoedelik gesteelde geld en selfone is in hul besit gevind.
Volgens die nooddienste is een van die verdagtes in 'n kritieke toestand. Die ander drie se toestand is bestendig.
02-12-2008, 02:45 AM #2090
Nóg 'n operasie vir Razelle ná terugslag
"Razelle het 'n terugslag beleef en sy is gedaan."
Só het mev. Kobie Botha, Razelle (18) se ma, gister gesê kort voordat Razelle 'n tweede operasie op haar long ondergaan het.
"Hulle gaan die gat in haar long, waardeur die koeël gegaan het, toemaak. Die long wil ook nie opblaas nie.
"Die dokters gaan nou met meer aggressiewe behandeling begin," het Botha gesê.
Razelle word in die waaksaal van die Pretoria-Oos-hospitaal behandel nadat sy deur 'n gewapende rower in die arm, bors, maag, rugmurg en long geskiet is.
Haar pa, prof. Willem Botha, wat saam met haar tuis was tydens die aanval, is in die lies geskiet.
Hy is eergister uit die hospitaal ontslaan.
"Hy was só bewoë toe hy weer die son sien. Hy kom nou oor die weg met 'n rolstoel en krukke," het Botha gesê.
Sy het gesê haar gesin is dankbaar vir almal se gebede en goeie wense.
Een van die mense wat haar sterkte toe gewens het, is oudmin. Pik Botha.
"Ek het die gesprek met mev. Botha baie waardeer. Ek kan ongelukkig nie vir Razelle besoek nie, want sy kan op die oomblik geen besoekers ontvang nie.
"Maar ek sal dit baie waardeer as ek haar eendag kan ontmoet. Nou is ek net bekommerd oor die meisietjie se long," het hy gesê.
Kapt. Colette Weilbach, polisiewoordvoerder, het gesê die polisie het reeds 'n verklaring van prof. Botha geneem, maar nie van Razelle nie.